Rozhodnutie Komisie
z 31. júla 2002,
ktorým sa mení a dopĺňa rozhodnutie 1999/283/ES ustanovujúce veterinárne podmienky a udeľovanie veterinárnych osvedčení pre dovozy čerstvého mäsa z určitých afrických krajín, a najmä pokiaľ ide o Botswanu, a ktorým sa mení a dopĺňa rozhodnutie 2000/585/ES, ktorým sa ustanovujú veterinárne podmienky a udeľovanie veterinárnych osvedčení pre dovozy zveriny z voľne žijúcej zveri a zo zveri z farmových chovov a králičieho mäsa z tretích krajín
(oznámené pod dokumentačným číslom C(2002) 2889)
(Text s významom pre pre EHP)
(2002/646/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín [1], naposledy zmenenú a doplnenú nariadením (ES) č. 1452/2001 [2], najmä na jej článok 14 ods. 3,
so zreteľom na smernicu Rady 92/45/EHS zo 16. júna 1992 o problémoch zdravia ľudí a zdravia zvierat súvisiacich so zabíjaním voľne žijúcej zveri a s uvádzaním na trh zveriny z voľne žijúcej zveri [3], naposledy zmenenú a doplnenú smernicou 97/79/ES [4], najmä na jej článok 16 ods. 3,
so zreteľom na smernicu Rady 92/118/EHS zo 17. decembra 1992 ustanovujúcu požiadavky týkajúce sa zdravia zvierat a zdravia ľudí, ktorými sa upravuje obchodovanie a dovoz do spoločenstva výrobkov, ktoré nepodliehajú týmto požiadavkám ustanoveným v osobitných predpisoch spoločenstva uvedených v prílohe A(I) k smernici 89/662/EHS, a pokiaľ ide o patogény, k smernici 90/425/EHS [5], naposledy zmenenej a doplnenej rozhodnutím 1999/724/ES [6], najmä na jej článok 10 ods. 3 a články 15 a 22,
keďže:
(1) Veterinárne podmienky a veterinárne osvedčenia pre dovoz čerstvého mäsa z určitých afrických krajín sú ustanovené rozhodnutím Komisie 1999/283/ES [7], naposledy zmeneným a doplneným rozhodnutím 2002/219/ES [8].
(2) Zdravotné podmienky zvierat a ľudí a udeľovanie veterinárnych osvedčení pre dovoz zveriny z voľne žijúcej zveri a zveri z farmových chovov a králičieho mäso z tretích krajín sú ustanovené rozhodnutím Komisie 2000/585/ES [9], naposledy zmeneným a doplneným rozhodnutím 2002/219/ES.
(3) 7. februára 2002 bolo hlásené ohnisko slintačky a krívačky v Botswane v schválenej zóne ES č. 7 a príslušný veterinárny orgán Botswany okamžite pozastavil vývozy vykosteného čerstvého mäsa z druhov hovädzieho dobytka, oviec a kôz a z kopytníkov z farmových chovov a z voľne žijúce kopytníkov do Európskeho spoločenstva z celej krajiny.
(4) Príslušný veterinárny orgán poskytol informácie a záruky týkajúce sa regionalizácie zón 10, 11, 12, 13 a 14 v Botswane, ktoré mali povolenie podľa rozhodnutia 2002/219/ES na dovážanie vykosteného čerstvého mäsa z druhov hovädzieho dobytka, oviec a kôz a z kopytníkov z farmových chovov a z voľne žijúce kopytníkov do spoločenstva.
(5) Podľa smernice 72/462/EHS sa tretia krajina môže považovať za krajinu bez výskytu slintačky a krívačky počas najmenej dvoch rokov aj vtedy, ak sa zaznamenal obmedzený počet ohnísk choroby na obmedzenej časti územia za podmienky, že ohnisko bolo zlikvidované počas doby kratšej ako tri mesiace.
(6) Botswana použila na potlačenie choroby supresívnu vakcináciu s následným zabitím zaočkovaných zvierat a neboli nahlásené žiadne ďalšie ohniská.
(7) Z toho dôvodu existujú dostačujúce záruky na ďalšiu regionalizáciu Botswany a umožnenie dovozov vykosteného mäsa z druhov hovädzieho dobytka, oviec a kôz a z kopytníkov z farmových chovov a z voľne žijúce kopytníkov zo zón č. 5, 6, 7, 8, 9 a 18.
(8) Rozhodnutia Komisie 1999/283/ES a 2000/585/ES sa musia náležite upraviť.
(9) Keďže opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
1. Príloha II k rozhodnutiu 1999/283/ES sa nahrádza prílohou I k tomto rozhodnutiu.
2. V prílohe III k rozhodnutiu 1999/283/ES sa poznámka pod čiarou č. 5 v zdravotnom potvrdení vo vzore A nahrádza takto: "V prípade Botswany sa bez ohľadu na potvrdené ohniská slintačky a krívačky v regióne Botswany" označenom za ES región bez výskytu choroby "vo februári 2002 táto časť krajiny môže považovať za časť bez výskytu slintačky a krívačky bez očkovania najmenej počas 12 mesiacov."
Článok 2
1. Príloha II k rozhodnutiu 2000/585/ES sa nahrádza prílohou II k tomto rozhodnutiu.
2. V prílohe III k rozhodnutiu 2000/585/ES sa poznámka pod čiarou č. 8 v zdravotnom potvrdení vo vzore A a poznámka pod čiarou č. 7 v zdravotnom potvrdení vo vzore F nahrádzajú takto: "Musí sa však vložiť sériové číslo uvedené v príslušnom a v tomto rozhodnutí pre čerstvé mäso vnímavých domácich druhov, okrem toho v prípade Botswany do 8. februára 2003 sa bez ohľadu na potvrdené ohniská slintačky a krívačky v regióne Botswany" označenom za ES región bez výskytu choroby "vo februári 2002 táto časť krajiny môže považovať za časť bez výskytu slintačky a krívačky bez očkovania najmenej počas 12 mesiacov."
Článok 3
Toto rozhodnutie je adresované členským štátom.
V Bruseli 31. júla 2002